Kinnitatud

puhastusteeninduse kutsekomisjoni otsusega

nr 28, 7. september 2022

# PUHASTUSTEENINDAJA ABILINE, TASE 2 HINDAMISSTANDARD

**töömaailmas tegutsevale taotlejale**

Ametite (ISCO) klassifikaator: 9 Lihttöölised 91 Puhastusteenindaja

Kutseala: Puhastusteenindus

Kutsestandardi nimetus: Puhastusteenindaja abiline

EQF tase: 2

**Sisukord:**

1. Üldine informatsioon
2. Hindamiskriteeriumid
3. Hindamismeetodid
4. Hindamise korraldus, hindamine, tagasiside
5. Hindamisjuhend hindajale
6. Vormid hindajale

# ÜLDINE INFORMATSIOON

Hindamisjuhend on koostatud töömaailmast tulevatele taotlejatele tasemele **puhastusteenindaja abiline, tase 2** kutse taotlejate hindamiseks.

Kutse taotlemisel tõendatakse järgmisi kompetentse:

1. Hoolduskoristus
2. Üldoskused

Töömaailmast tulevate taotlejate kompetentse hinnatakse **ühes** osas: Taotleja teeb proovitöö juhendamisel või juhendi (sõnalise /pildilise) alusel ja kommenteerib oma tööülesande täitmist intervjuu vormis.

Proovitöö ja hindamine toimub taotlejale harjumuspärases töökeskkonnas.

Enne proovitöö sooritamist annab juhendaja hindamiskomisjonile informatsiooni eksami sooritaja individuaalse tööstiili kohta.

Proovitööd hindab kutsekomisjoni poolt moodustatud hindamiskomisjon, mis koosneb erinevatest osapooltest. Hindamiskomisjon on vähemalt kolmeliikmeline.

Õiged valikud proovitöö käigus näitavad teadmiste olemasolu. Vastused vestluse küsimustele kinnitavad arusaamist tehtavast tööst. Vestluse küsimusi võib esitada eelneval kokkuleppel juhendajaga.

Taotleja tuleb eksamile koos juhendajaga, kes ei osale hindamisel.

# HINDAMISKRITEERIUMID

|  |  |
| --- | --- |
| **Kompetents/Tegevusnäitaja kutsestandardis** | **Hindamiskriteeriumid** |
| **Hoolduskoristus**  Tegevusnäitajad:   1. Valib juhendamisel etteantud valikust koristustarvikud; valmistab juhendamisel tolmuimeja ja koristustarvikud tööks ette, sh niisutab koristustekstiilid etteantud kasutuslahusega/veega vastavalt mustusastmele ja pinnakattematerjalile. 2. Puhastab juhendamisel mööbli, esemed, seinad, laed ja põranda lihtsamini eemaldatavast mustusest. 3. Puhastab ja korrastab juhendamisel koristustarvikud ja tolmuimeja. | Juhendamisel, vajadusel abiga:   1. Hindab mustust ja valib vastavalt sellele koristustarvikud ja/või tolmuimeja ning valmistab need tööks ette järgides tööohutusnõudeid 2. Valib etteantud eeldoseeritud ja korrektselt märgistatud valikust sobivad kasutuslahused/vee, vajadusel isikukaitsevahendid (kindad) 3. Niisutab tööks vajalikud koristustekstiilid vastavalt puhastatavale ruumile, mustusastmele ja pinnakattematerjalile 4. Korrastab ettevalmistus töökoha. 5. Puhastab mööbli ( sh lauad, toolid, riiulid, kraanikauss jm), esemed, seinad, laed ja põranda lihtsamini eemaldatavast mustusest, töötades ergonoomiliselt ja ohutult 6. Hindab oma töö tulemust 7. Puhastab koristustarvikud/tolmuimeja ja asetab kokkulepitud kohta |
| **Üldoskused**  Tegevusnäitajad  Juhendamisel, vajadusel abiga:   1. Suhtleb ja käitub lähtuvalt heast tavast ja kutse-eetikast (Lisa 2), kohaneb ja tuleb toime tuttavas keskkonnas; 2. Täidab oma kutsealal piiratud vastutusega rutiinseid tööülesandeid; 3. Lähtub konfidentsiaalsuse põhimõtetest; 4. Järgib töötervishoiu-, tööohutuse- ja hügieeninõudeid. 5. Kasutab aseptilisi töövõtteid, töötab ergonoomiliselt ja keskkonda säästvalt. 6. Suhtub heaperemehelikult kliendi ja tööandja varasse 7. Hindab oma töö tulemust | Hinnatakse proovitööl vastavalt tegevusnäitajatele ning arvestades taotleja individuaalsust, õpi- ja tööstiili. |

# HINDAMISMEETODID

1. Proovitöö, milleks on väiksema objekti koristamine, sh vajatavate koristusainete, -tarvikute, -meetodite valik jm
2. Vestlus arusaamiste väljendamiseks proovitöö kontekstis lähtuvalt individuaalsest tööstiilist ja suhtlemisviisist ning arvestades sotsiaalset taluvust – vestlus ei ole kohustus, vaid võimalus.

# HINDAMISE KORRALDUS, HINDAMINE, TAGASISIDE

1. Eksami kuulutab välja Kutse Andja, Puhastusekspert OÜ, kokkuleppel kutseeksamit taotleva organisatsiooniga määrates aja ja kutseeksami toimumise koha, kuid mitte hiljem kui üks kuu enne eksami toimumist.
2. Hindamiskomisjoni määrab Kutse Andja, Puhastusekspert OÜ, samuti valmistab ette eksamidokumentatsiooni ( hindamisprotokolli, hindamislehed ) .
3. Eksamiks registreerumine: üks kuu enne eksami algust
4. Nõutavad dokumendid: [www.puhastusekspert.ee](http://www.puhastusekspert.ee/)
5. Hindamisega seotud ruumid, vahendid ja eksami päevakava valmistab ette Kutse Andja.

|  |
| --- |
| **Proovitöö** Hindamisülesanne võimaldab erinevate kompetentside tõendamist, sh tolmuimeja kasutamist;    **Proovitöö sooritatakse juhendamisel, vajadusel abistamisel** Taotleja:   1. Taotleja valib eelnevalt kokkulepitud ruumidest ühe ruumi koristamise 2. Tutvub ruumiga hindamiskomisjoni liikme või tehnilise töötaja saatel 3. Valib sobivad koristustarvikud, -masinad, etteantud kasutuslahuse/vee. Kasutuslahused on selgelt märgistatud. 4. Niisutab koristustekstiilid hindamiskomisjoni juuresolekul. 5. Koristab ruumi/ruumi osa. 6. Vaatab tehtud töö üle, hindab oma töö tulemust. 7. Puhastab ja korrastab koristustarvikud, paigutab need kokkulepitud kohta.     **Proovitöö hindamine:**  Proovitöö hindamine toimub hindamislehe alusel  Hindamislehel on märgitud kutsestandardis nõutavad kompetentsid ja hindamiskriteeriumid. Hinnatakse iga kriteeriumi täitmist, mittetäitmisel kirjutatakse põhjendus.    Proovitöö sooritamise või mittesooritamise otsustab hindamiskomisjon ühiselt. |

Eksamit vastu võtnud hindamiskomisjoni liikmed teevad eksami sooritamise või mittesooritamise suhtes kutsekomisjonile ettepaneku anda või mitte anda kutse.

**Tagasiside:**

Hindamiskomisjoni liikmed annavad peale praktilise töö sooritamist tagasisidet tehtud töö kohta:

1. enne hinnangu andmist küsitakse eksamineeritavalt, kas töö on lõpetatud
2. eksamineeritav ise annab hinnangu oma tööle
3. tuuakse esile eksamineeritava positiivsed küljed
4. analüüsitakse töös ette tulnud vigu ja vajadusel võimalusi töid teisiti sooritada

Eksami mittesooritamise ettepaneku puhul tuuakse selgelt välja esinenud vead, need fikseerib hindamiskomisjon seletuskirjas kutsekomisjonile ja see edastatakse taotlejale kirjalikult 2 nädala jooksul peale eksamit.

# HINDAMISJUHEND HINDAJALE

Enne hindamist tutvuge

1. Puhastusteenindaja abiline, tase 2 [kutsestandardiga](https://www.kutsekoda.ee/et/kutseregister/kutsestandardid/10645901)
2. [Kompetentsipõhise](https://www.kutsekoda.ee/fwk/contenthelper/10448381/10448382) hindamise mõistete ja põhimõtetega
3. Kutse andmise korraga
4. Hindamise üldise informatsiooniga
5. Hindamiskriteeriumidega
6. Hindamismeetoditega
7. Hindamisülesannetega

Vahetult enne hindamist

1. Konsulteerige taotleja juhendajaga taotleja individuaalse tööstiili ja suhtlemisviisi ning sotsiaalse taluvuse osas
2. Ülesande täitmist ajaliselt ei piirata.

Hindamise ajal

1. Jälgige iga taotlejat hindamisprotsessis personaalselt
2. Täitke iga taotleja kohta personaalne hindamisvorm
3. Esitage juhendajale vajadusel küsimusi hindamiskriteeriumide täitmise osas
4. Hinnake iga hindamiskriteeriumi järgi taotleja oskusi
5. Vormistage hindamistulemus iga hindamiskriteeriumi kohta

Hindamise järel

1. Andke taotlejale konstruktiivset tagasisidet
2. Vormistage hindamisprotokoll (Lisa 1)
3. Edastage oma ettepanek kutse andmise kohta kutsekomisjonile

**Lisa 1**

**OÜ PUHASTUSEKSPERT**

**KUTSEEKSAMI PROTOKOLL**

Tallinn ………..20…. a nr

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_**

(kutseeksami nimetus ja vorm )

# \_\_\_\_\_\_\_\_\_\_\_\_\_\_\_\_\_\_\_\_\_\_

**(kutseeksami toimumise koht: kutseõppeasutus, ettevõte, aadress vm.)**

Hindamiskomisjoni esimees:

Hindamiskomisjoni liikmed:

……. 20…. a kutseeksam algas kell ……………………….. lõppes ……………………………….

Kutseeksamile registreeritud: ………………………………………….

Kutseeksamile jäi tulemata (nimed):

……………………………………………………………………………………..…………… …………………………………………………………………………………………………..

…………………………………………………………………………………………………..

|  |  |  |  |  |  |
| --- | --- | --- | --- | --- | --- |
| **Jrk. nr** | **Nimi** | **Taotlet**  **av** | **tase**    **Testi**    **punktid** | **Proovitöö** | **Otsus kutse andmise/mitte andmise kohta** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |

**Hindamiskomisjoni liikmete eriarvamused:**

**Hindamiskomisjoni ettepanek kutsekomisjonile:**

# Anda/mitte anda kutse, tase …..……………………………… kutseeksami sooritajale

Hindamiskomisjoni esimees: ……………………………………….

Hindamiskomisjoni liikmed ………………………………………. ……………………………………….

……………………………………….

……………………………………….

**Lisa 2**

**Puhastusteenindaja kutse-eetika.**

**Kutse-eetika on koostatud puhastusteenindajate kutsestandardite täienduseks. See aitab mõtestada ühtselt kehtivaid nõudeid, hinnata asjatundlikult enda ja teiste toimimist ja langetada väärtuspõhiseid otsuseid.**

**Puhastusteenindaja:**

* on puhtuse ja korra looja meie elu- ja töökeskkonnas;

* märkab mustust ning tema töö tulemuseks on puhtad ruumid ning kahjustamata ja kaua säilivad puhtad pinnad;

* kasutab säästlikult ja vajaduspõhiselt aega ning vahendeid, rakendab otstarbekaid koristusmeetodeid ;

* tegutseb tööandja ja kliendi vajadustest lähtuvalt ning täidab oma tööülesandeid kokkulepitud aja jooksul ja ulatuses;
* on kohusetundlik, peab kinni kliendiga sõlmitud kokkulepetest ning organisatsiooni tööeeskirjadest;

* on usaldusväärne oma tööülesannete täitmisel ning järgib nii kliendi kui oma organisatsiooni konfidentsiaalsuse põhimõtteid;

* on korrektse käitumisega ja kannab tööks sobivaid riideid ning jalatseid;

* töötab ergonoomiliselt ja järgib töötamisel aseptika reegleid;
* suhtub hoolivalt ümbritsevasse keskkonda;
* väärtustab meeskonnatööd, initsiatiivikust ja loovust;
* on abivalmis ja avatud koostööks tööandja, töökaaslaste ning klientidega ;
* austab kolleegide arvamusi;
* jagab kogemusi ja teadmisi kolleegidega;
* on orienteeritud järjepidevale enesetäiendusele;
* hoiab ja kujundab elukutse head mainet, väärtustab oma kutsetööd.